Yehudayoff Palace («Armon») i Det bukhariske kvarter
**Det bukhariske kvarter** eller **Bukharan Quarter** (hebraisk: שכונת הבוכרים, *Shkhunat HaBukharim*), eller **HaBukharim Quarter** eller **Bukharim Quarter**, er et nabolag sentralt i Jerusalem i Israel. Nabolaget ble etablert av bukhariske jøder av den gamle Yishov. Nabolaget var også ankerfeste for jøder med bakgrunn i Afghanistan og den iranske by Meshad. Det var ett av de tidlige jødiske nabolagene bygget utenfor Gamlebyen i Jerusalem da byen begynte å ekspandere i 1850-årene. Med tiden ble befolkningen så overveiende haredisk jødisk.

Nabolaget grenser til Tel Arza i vest, Shmuel HaNavi i nord, Arzei HaBira i øst, og Geula i sør. I 2023 var hovedrabbiner for Det bukhariske kvarter rabbi Shlomo Kassin.

Historie
--------

Bukharan Quarter i Jerusalem i 1925
De første bukhariske jødiske immigranter fra Russisk Turkestan (Sentralasia) bosatte seg i Jerusalem i 1870- og 1880-årene. I 1890 opprettet syv medlemmer at det bukharisk-jødiske fellesskap foreningen Hovevei Zion, for jødene med bakgrunn fra Bukhara, Samarkand og Tasjkent. I 1891 kjøpte denne foreningen land og skrev et charter om at et nytt kvarter skulle bygges etter bopel fra de større europeiske byer. Arkitekt Conrad Schick (protestantisk misjonær fra Tyskland) ble engasjert for å tegne nabolaget. Gatene var tre ganger bredere enn selv Jerusalems daværende gjennomfartsårer, og det ble bygget romslige bygårder med store gårdsplasser. Hjemmene ble tegnet med nygotiske vinduer, europeiske teglsteinstak, nymoriske buer og italiensk marmor. Fasader ble dekorert med jødiske motiver såsom Davidsstjernen og hebraiske inskripsjoner.

Grunnleggerne kalte sin bosetting for **Rehovot** basert på et vers i Den hebraiske Bibel: «Så dro [ Isak ] derfra og gravde enda en brønn. Den ble det ingen strid om. Derfor kalte Isak den Rehobot og sa: «Nå har Herren gitt oss nok rom, så vi kan være fruktbare i landet.» Den ble også kjent som **Bukhariyeh**.

Nabolagets Baba Tama-synagoge ble bygget i 1894 og oppkalt etter den bukhariske jøde som finansierte den.

I 1905-1908 ble det etablert et meieriog anlagt en bomullsmark i utkant av nabolaget. Byggingen av kvarteret pågikk til inn i 1950-årene. Det ble bygget i alt 200 hus. Under Første verdenskrig overtok den ottomanske hær en rekke av bygningene, og hogde ned nesten alle trærne.

I 1920 ble det åpnet et fabrikk for veving av persiske tepper, noe som gav arbeid til 80 kvinner.

Landemerker
-----------

### Yehudayoff Palace (*Armon*)

Gulv i *Armon*
Mellom 1905 og 1914 bygde den bukhariske kjøpmannen Elisha Yehudayoff og hans svigersønn Yisrael Haim Hefetz *Armon* (= «palass») med lokal kalkstein og italiensk marmor med italiensk-barokke ornamenteringer. Her måttes mange av tidens ledende personligheter. Under Verdenskrigen hadde den ottomanske hær sitt hovedkvarter her. Da britene inntok Jerusalem i 1917, feiret de dette med en mottakelse her. 200 jødiske soldater i britisk tjeneste hadde et sedermåltid her. I 1921 fant grunnleggingsmøtet for rabbinatet her, og da ble rabbiene Abraham Isaac Kook og Jacob Meir valgt. Ved slutten av det britiske mandat ble *Armon* møtested for Irgun.

### Davidoff House

Davidoff House
*Davidoff House* (10, HaBukharim Street) ble bygd i 1906 som opulent italienskinspirert herrskapshus for Joseph Davidoff, og i perioden 1915-25 tilhold for Jerusalems hebraiske gymnasium, en høyskole grunnlagt i nabolaget i 1909. Det er senere blitt til områdets bydelssenter.

Noen notable beboere
--------------------

* Yitzhak Ben-Zvi (1884–1963), historiker, sionistisk arbeiderleder, israelsk president
* Joseph Klausner (1874–1958), historiker og professor i hebraisk litteratur
* Dorrit Moussaieff (født 1950), israelsk smykkedesigner, Islands førstedame
* Shlomo Moussaieff (1852–1922), rabbiner, edelstenshandler, en av nabolagets grunnleggere
* Moshe Sharett (1894–1965), sionistisk arbeiderleder, israelsk statsminister
* Rachel Yanait (1886–1979), pedagog, ledende sionistisk arbeiderleder, Yitzhak Ben-Zvis hustru

Noter og referanser
-------------------

1. ↑  Det blandede hebraisk-engelsk translittererte navnet «the Bukharim Quarter» er også noe ganger benyttet av både offisielle og ikke-offisielle institusjoner og i mediene – se for eksempel Jerusalem kommunes netrtside *her*, Israel Postal Companys stamp souvenir sheet *her*, og The New York Times *her*.
2. 1 2  Kark, Ruth; Oren-Nordheim, Michal (2001). *Jerusalem and Its Environs: Quarters, Neighborhoods, Villages, 1800-1948*. Israel studies in historical geography. Wayne State University Press. s. 74; table on p.82-86 (see 84). ISBN 9780814329092. Besøkt 23. august 2021.
3. ↑  The Moussaieff Synagogue, a Relic of Bukhara in Jerusalem, Haaretz
4. ↑  «Haskamot – Letters of Approbation». *Yehi Shalom* **(engelsk)**. 24. mars 2014. Besøkt 2. januar 2023.
5. 1 2 3 4 5 6 7  Wager, Eliyahu (1988). *Bukharan Quarter*. *Illustrated guide to Jerusalem*. The Jerusalem Publishing House. s. 207–201.
6. 1 2 3 4 5 6  Eylon, Lili (2011). «Focus on Israel: Jerusalem: Architecture in the late Ottoman Period: The Bukharan Quarter». Israel Ministry of Foreign Affairs. Besøkt 10. mai 2021.
7. ↑  Anu Museum, The Jewish community of Bukhara
8. ↑  «Bukharan Quarter». Arkivert fra originalen 24. januar 2023. Besøkt 24. januar 2023.
9. 1 2 3  Bukharan community
10. ↑  «Bukharan Quarter Landmarks Saved by Lev Levayev». Gil Zohar for Israel National News. 7. januar 2007.
11. ↑  *Highlights in the Development of Education and Mathematics Education in the State of Israel: A Timeline*. *K-12 Mathematics Education in Israel: Issues And Innovations*. Mathematics Education. 13. World Scientific. 2018. s. 5. ISBN 9789813231207. Besøkt 10. mai 2021.
12. ↑  Dekel, Nava; Kark, Ruth. «Abstract: Rachel Yanait – Teacher at the Jerusalem Hebrew Gymnasium at the close of the Ottoman period» (PDF). *Tel Aviv University*. s. XII. Besøkt 10. mai 2021.

Eksterne lenker
---------------

* (en) Bukharim neighborhood – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | VIAF **·** LCCN
 |